stanford-oval/wikipedia huggingface dataset:
พิพิธภัณฑ์หุ่นขี้ผึ้งไทย
นิทรรศการ

การจัดแสดงประกอบด้วยบุคคลสำคัญทางประวัติศาสตร์ของไทย รวมถึงพระมหากษัตริย์แห่งราชวงศ์จักรี การแสดงวัฒนธรรมและประเพณีไทย และตัวละครจากวรรณคดี เช่น ตัวละครจากพระอภัยมณี ของ สุนทรภู่
ดูเพิ่ม

การท่องเที่ยวในประเทศไทย
แหล่งข้อมูลอื่น

Thailand Human Imagery Museum - เว็บไซต์ทางการ
Thai Human Imagery Museum - ข้อมูลเพิ่มเติม
13°46′22″N 100°12′29″E﻿ / ﻿13.7728°N 100.2080°E﻿ / 13.7728; 100.2080
หุ่นไฟเบอร์กลาสที่แสดงศิลปะและวัฒนธรรมไทย
พระมหากษัตริย์แห่งราชวงศ์จักรี
โฮโจ ยาซูโตกิ

|   โฮโจ ยาซูโตกิ |
| --- | --- |

ยุค: ยุคเฮอังตอนปลาย - ยุคคามากูระตอนต้น
เกิด: ค.ศ. 1183
ถึงแก่กรรม: วันที่ 15 เดือน 6 ปีนินจิ ที่ 3 (14 กรกฎาคม ค.ศ. 1242)
ฝังศพ: วัดโจราคุจิ คามากูระ จังหวัดคานางาวะ
เจ้านาย: มินาโมโตะ โนะ โยริโตโมะ→มินาโมโตะ โนะ โยริอิเอะ→มินาโมโตะ โนะ ซาเนโตโมะ→คูโจ โยริตสึเนะ
บิดามารดา: โฮโจ โยชิโตกิ
โฮโจ ยาซูโตกิ (北条 泰時; 1183-14 กรกฎาคม 1242) เป็นชิกเก็ง (ผู้สำเร็จราชการแผ่นดิน) คนที่สามของรัฐบาลโชกุนคามากูระ เขาเสริมสร้างระบบการเมืองของผู้สำเร็จราชการโฮโจให้แข็งแกร่ง
ประวัติ

โฮโจเป็นบุตรชายคนโตของชิกเก็งคนที่สอง โยชิโตกิ อ้างอิงจากอาซูมะ คางามิ (吾妻鏡) เขาเป็นที่ชื่นชอบโดยโชกุนคนแรก มินาโมโตะ โนะ โยริโตโมะ ในปี ค.ศ. 1218 เป็นหัวหน้า (別当) ของขุนนางทหาร (ซามูไรโดโกโระ)
ในสงครามปีโจคิว ค.ศ. 1221 โฮโจได้นำกองทหารโชกุนต่อสู้กับราชสำนักในเกียวโต หลังจากชัยชนะ ยังคงอยู่ในเกียวโตและจัดตั้งโรกูฮาระทันได (六波羅探題) ยาซูโตกิและโทกิฟูซะผู้เป็นอาได้ตำแหน่งเป็นทันไดคนแรก
เมื่อพ่อของเขาโยชิโตกิและป้า โฮโจ มาซาโกะ (北条政子) เสียชีวิตโฮโจก็สืบตำแหน่งกลายเป็นชิกเก็งในปี ค.ศ. 1224 เขาได้แต่งตั้ง โฮโจ โทกิฟูซะ (北条時房) ในฐานะ เรนโช คนแรก ในปี ค.ศ. 1225 ได้สร้าง เฮียวโจ (評定) ระบบสภาของผู้สำเร็จราชการ ในปี ค.ศ. 1232 โฮโจประกาศใช้ โกเซไบ ชิกิโมกุ (御成敗式目) ประมวลกฎหมายของผู้สำเร็จราชการ โฮโจได้รับการยกย่องอย่างสูงสำหรับความยุติธรรมที่เป็นกลาง
โฮโจเสียชีวิตในปี ค.ศ. 1242 สึเนโตกิหลานชายของเขาได้สืบทอดตำแหน่งชิกเก็ง
วานรวิทยา

ลิงบาบูนโอลิฟ
วานรวิทยา หรือ ไพรเมตวิทยา (อังกฤษ: Primatology) คือวิชาว่าด้วยการศึกษาสัตว์เลี้ยงลูกด้วยนมชั้นสูงสุด (primates) ได้แก่ลิงและคน นับเป็นสาขาวิชาที่หลากหลายในหมวดวิชาชีววิทยา มานุษยวิทยา จิตวิทยาและอื่น ๆ มานุษยวิทยากายภาพเป็นสาขาหนึ่งของวานรวิทยาคือวานรวิทยาว่าด้วยสกุล Homo โดยเฉพาะ Homo sapiens วิชานี้ครอบคลุมไปถึงการศึกษา Hominidae หรือสิ่งมีชีวิตที่คล้ายคนซึ่งรวมถึงบรรพบุรุษของมนุษย์และลิงใหญ่อื่น ๆ
วานรวิทยาสมัยใหม่นับเป็นวิทยาศาสตร์ที่มีความหลากหลายมากที่สุดสาขาหนึ่ง โดยมีขอบข่ายนับตั้งแต่การศึกษาทางสรีรของบรรพบุรุษวานรและและการศึกษาวานรในที่อยู่อาศัยตามธรรมชาติของมัน ไปจนถึงการทดลองด้านจิตวิทยาของสัตว์และภาษาวานร วิชานี้ได้เปิดให้เห็นแสงสว่างเป็นอย่างมากในพฤติกรรมพื้นฐานรวมทั้งพฤติกรรมโบราณของบรรพบุรุษเหล่านี้
สาขาวิชา

วิชาวานรวิทยาในฐานะวิทยาศาสตร์มีความแตกต่างในเชิงขอบเขตวิชามากซึ่งเกิดจากการแตกสาขาตามพื้นฐานของผู้วางรากฐานในวิชานี้ ความจริงแล้วการศึกษาในวิชานี้เองดูเหมือนจะเปลี่ยนไปตามภูมิภาคที่ต่างกันไปของโลก มีการใช้แนวการมุ่งสู่แนววิชา ทฤษฎี วิธีการแตกต่างกันไปในงานวิจัยวานรและความสัมพันธ์ของมันและการเชื่อมโยงกับมนุษย์ (ซึ่งก็เป็นวานรด้วย)
มี 2 สาขาวิชาย่อยในวิชาวานรวิทยาได้แก่ วานรวิทยาตะวันตก และ วานรวิทยาญี่ปุ่น การแตกสาขาทั้งนี้เนื่องมากจากความแตกต่างกันของวัฒนธรรมที่ที่มีลักษณะเฉพาะและปรัชญาที่ต่างกันซึ่งเป็นมาตั้งแต่เริ่มแรกซึ่งความจิงมีหลักการเหมือนกันเป็นส่วนใหญ่ซึ่งต่างก็เน้นการวิจัยวานรและกรรมวิธีเพื่อให้ได้มาซึ่งข้อมูลที่แตกต่างกันอย่างกว้างขวาง
ประวัติ

วานรวิทยาตะวันตกมีพื้นฐานแตกมาจากงานวิจัยในยุคอาณานิคมที่ต่อเนื่องมาถึงพฤติกรรมวานร โดยเฉพาะนักวิทยาศาสตร์ฝรั่งเศสในสมัยอาณานิคม การศึกษาวานรวิทยาแรก ๆ เน้นงานวิจัยด้านการแพทย์ แต่ก็มีนักวิทยาศาสตร์บางคนที่ทำการทดลองเชิง "อารยธรรม" กับชิมแปนซีเพื่อศึกษาขีดความสามารถและขีดจำกัดทางปัญญาของสมองของมัน
รายชื่อนักวานรวิทยาตะวันตกที่มีชื่อเสียง

เจน กูดดอลล์
ไดแอน ฟอสซีย์
บีรูเต กัลดีกัส
ดูเพิ่ม

physical anthropology
ชีววิทยา (biology)
แหล่งข้อมูลอื่น

World Directory of Primatologists เก็บถาวร 2003-02-07 ที่ เวย์แบ็กแมชชีน
Primatologist Biographies เก็บถาวร 2003-02-10 ที่ เวย์แบ็กแมชชีน
multisensory representation of number in infancy เก็บถาวร 2008-06-01 ที่ เวย์แบ็กแมชชีน
Primatology.org เก็บถาวร 2008-07-24 ที่ เวย์แบ็กแมชชีน A community run blog, with contributions from primatologists around the world.
Master in Primatology เก็บถาวร 2007-06-29 ที่ เวย์แบ็กแมชชีน Master's Degree and Doctorate Programme in Primatology, University of Barcelona, Spain.
พิพิธภัณฑ์แมวกูจิง

พิพิธภัณฑ์ในรัฐซาราวัก ประเทศมาเลเซีย
| --- | --- |
Muzium Kucing Kuching
ทางเข้าหลักของพิพิธภัณฑ์แมวกูจิงในปี พ.ศ. 2554
th
ก่อตั้ง: พ.ศ. 2536
ที่ตั้ง: นครกูจิง รัฐซาราวัก ประเทศมาเลเซีย
พิกัดภูมิศาสตร์: 1°35′11.8″N 110°20′3.5″E﻿ / ﻿1.586611°N 110.334306°E﻿ / 1.586611; 110.334306
ประเภท: พิพิธภัณฑ์ศิลปะ
ขนาดผลงาน: 4,000
เจ้าของ: ศาลาว่าการนครกูจิงเหนือ (DBKU)
พิพิธภัณฑ์แมวกูจิง (มลายู: Muzium Kucing Kuching) เป็นพิพิธภัณฑ์แมวในนครกูจิง รัฐซาราวัก ประเทศมาเลเซีย ก่อตั้งในปี พ.ศ. 2536 ถือครองโดยศาลาว่าการนครกูจิงเหนือ (DBKU)
ประวัติ

แนวคิดในการสร้างพิพิธภัณฑ์แมวริเริ่มขึ้นโดยอับดุล ตาอิบ มะห์มุด ผู้ว่าราชการรัฐซาราวัก และไลลา ตาอิบผู้เป็นภรรยา
สิ่งสะสม

ในพิพิธภัณฑ์มีห้องแสดงผลงานศิลปะ 4 ห้องและมีสิ่งจัดแสดงมากกว่า 4,000 ชิ้น ได้แก่ภาพจิตรกรรมและของที่ระลึกเกี่ยวกับแมว จัดแสดงทั้งมัมมี่แมวจากอียิปต์โบราณ ห้องจัดแสดงโฆษณาเกี่ยวกับแมว และแมวป่า 5 สายพันธุ์ที่พบในเกาะบอร์เนียว สิ่งจัดแสดงเหล่านี้ได้รับมาจากพิพิธภัณฑสถานแห่งชาติในกรุงกัวลาลัมเปอร์ และจัดแสดงเป็นครั้งแรกเมื่อวันที่ 1 สิงหาคม พ.ศ. 2531 ที่เดวัน ตุน อับดุล ราเซ็ก ศูนย์การค้าปูตราเวิลด์เทรดเซ็นเตอร์ สิ่งสะสมเหล่านี้่ถูกส่งมอบให้ศาลาว่าการนครกูจิงเหนือหลังศาลาว่าการสร้างเสร็จในปี พ.ศ. 2535
แหล่งข้อมูลอื่น

Tourism Malaysia - Cat Museum
Introduction about Kuching Cat Museum
Events on Kuching Cat Museum เก็บถาวร 2007-03-10 ที่ เวย์แบ็กแมชชีน
ทางเข้าหลักของพิพิธภัณฑ์แมวกูจิงในปี พ.ศ. 2552
ห้องแสดงผลงานศิลปะที่จัดแสดงผลงานของซาโตรุ สึดะช่างภาพชาวญี่ปุ่น
สตีเฟน แมตตูน

| สตีเฟน แมตตูน |
| --- | --- |

เกิด: 5 พฤษภาคม พ.ศ. 2359
เสียชีวิต: 15 สิงหาคม พ.ศ. 2432 (73 ปี)
สัญชาติ: อเมริกัน
มีชื่อเสียงจาก: มิชชันนารีที่เข้ามาเผยแผ่ศาสนาในสยาม แปล พันธสัญญาใหม่ เป็นภาษาสยาม ได้รับการแต่งตั้งเป็นกงสุลสหรัฐคนแรกประจำสยาม
บิดามารดา: เกอร์ชอม แมตตูน (บิดา) แอนนา แนนซี แซร์ แมตตูน (มารดา)
สตีเฟน แมตตูน (อังกฤษ: Stephen Mattoon; 5 พฤษภาคม 2359 - 15 สิงหาคม 2432) หรือที่คนไทยเรียกว่า หมอมัตตูน เป็นมิชชันนารีเพรสไบทีเรียนชาวอเมริกัน ซึ่งทำงานในสยามระหว่างปี พ.ศ. 2390 - 2407 งานของเขาได้แก่การแปลพันธสัญญาใหม่ เป็นภาษาไทย
การงาน

หมอมัตตูนทำหน้าที่เป็นล่ามให้กับทาวน์เซนด์ แฮร์ริส ในปี พ.ศ. 2399 โดยแฮร์ริสเข้ามาที่สยามเพื่อปรับปรุงสนธิสัญญาไมตรีและพาณิชย์ระหว่างสหรัฐฯ กับสยาม หรือสนธิสัญญาโรเบิร์ตส์ จากนั้นแฮร์ริสก็เดินทางไปญี่ปุ่นเพื่อรับตำแหน่งทูตสหรัฐฯ ประจำประเทศญี่ปุ่นคนแรก หมอมัตตูนจึงได้รับแต่งตั้งให้เป็นกงสุลสหรัฐคนแรกในสยาม
หลังจากกลับมาที่สหรัฐอเมริกา หมอมัตตูน ได้รับการแต่งตั้งให้เป็นอธิการบดีคนแรกของมหาวิทยาลัยจอห์นสัน ซี. สมิธ ในปี พ.ศ. 2413 โดยดำรงตำแหน่งอธิการบดีจนถึงปี พ.ศ. 2427 หลานชายของหมอมัตตูน คือนอร์มัน โทมัส เป็นผู้สมัครชิงตำแหน่งประธานาธิบดีสหรัฐฯถึง 6 ครั้งจากพรรคสังคมนิยม
ไฮโดรเจนโบรไมด์

Chemical compound
ไฮโดรเจนโบรไมด์ (อังกฤษ: hydrogen bromide) มีสูตรเคมีว่า HBr เป็นสารประกอบอนินทรีย์ชนิดหนึ่ง ซึ่งโมเลกุลประกอบขึ้นจากธาตุสองตัว ได้แก่ ไฮโดรเจน และโบรมีน ไฮโดรเจนโบรไมด์มีสถานะเป็นแก๊สที่ภาวะมาตรฐาน และเมื่อนำไปผสมน้ำจะได้เป็นกรดไฮโดรโบรมิก ในทางกลับกันเราสามารถสกัดเอาไฮโดรเจนโบรไมด์ออกจากสารละลายดังกล่าวได้ โดยการเติมตัวดูดความชื้น (dehydration agent) เพื่อไล่น้ำออก แต่ไม่สามารถแยกได้โดยการกลั่น ถือได้ว่าไฮโดรเจนโบรไมด์และกรดไฮโดรโบมิกมีความสัมพันธ์กัน แต่ไม่ใช่สารชนิดเดียวกัน ซึ่งในบางครั้งนักเคมีอาจใช้สูตร "HBr" แทนกรดไฮโดรโบมิก พร้อมทั้งเป็นที่เข้าใจกันในหมู่นักเคมีส่วนใหญ่ แต่อาจทำให้บุคคลทั่วไปเกิดความเข้าใจผิดหรือสับสนระหว่างสารสองชนิดนี้ได้
ประวัติ

นักเคมีชาวฝรั่งเศส อ็องตวน เฌโรม บาลาร์ (Antoine-Jérôme Balard) ผู้ค้นพบธาตุโบรมีนในดินโป่งใกล้เมืองมงเปอลีเย เคยทำการศึกษาไฮโดรเจนโบรไมด์และสังเคราะห์ได้สำเร็จ
คุณสมบัติ

ที่อุณหภูมิห้อง ไฮโดรเจนโบรไมด์มีสถานะเป็นแก๊สไม่ไวไฟ มีกลิ่นฉุน มีความเสถียร เมื่อกระจายในอากาศชื้นจะกลายเป็นควันเนื่องจากทำปฏิกิริยากับไอน้ำกลายเป็นกรดไฮโดรโบรมิก ไฮโดรเจนโบรไมด์ละลายได้ดีในน้ำ ซึ่งได้ผลิตภัณฑ์เป็นกรดไฮโดรโบรมิก โดยสารละลายจะอิ่มตัวเมื่อมีปริมาณ HBr ในน้ำที่ 68.85% ที่อุณหภูมิห้อง นอกจากนี้ไฮโดรเจนโบรไมด์ยังมีฤทธิ์กัดกร่อน สารที่ควรหลีกเลี่ยงได้แก่ สารออกซิไดซ์ โลหะ และอัลคาไล
ประโยชน์

ใช้ในการวิเคราะห์ธาตุปรอท ใช้ในการผลิตสารซีเซียม ใช้ในการสังเคราะห์สารประกอบอินทรีย์และโบรไมด์ ใช้ละลายแร่ และเร่งปฏิกิริยาแอลคิลเลชัน (alkylation)
ประโยชน์ > การสังเคราะห์สาร

ในกระบวนการสังเคราะห์สารเคมี ไฮโดรเจนโบรไมด์มีประโยชน์ในหลายด้าน ตัวอย่างเช่น
ใช้ทำปฏิกิริยากับแอลกอฮอล์เพื่อให้ได้ผลิตภัณฑ์เป็นแอลคิลโบรไมด์ ดังสมการ
ใช้ทำปฏิกิริยากับแอลคีน ได้ผลิตภัณฑ์เป็นโบรโมแอลแคน
ใช้ทำปฏิกิริยากับแอลไคน์ ได้ผลิตภัณฑ์เป็นโบรโมแอลคีน
ใช้ทำปฏิกิริยากับแฮโลแอลคีน ได้ผลิตภัณฑ์เป็นไดแฮโลแอลเคนแบบ geminal ซึ่งปฏิกิริยานี้เป็นไปตามกฎของมาร์คอฟนิคอฟ (Markovnikov's rule) มีสมการดังนี้
นอกจากนี้แล้ว ไฮโดรเจนโบรไมด์ยังเป็นตัวเร่งให้กับปฏิกิริยาของสารอินทรีย์อีกมากมาย
การเตรียม > ในภาคอุตสาหกรรม

ไฮโดรเจนโบรไมด์ (เช่นเดียวกับกรดไฮโดรโบรมิก) ถูกผลิตขึ้นในปริมาณน้อยกว่ามากเมื่อเทียบกับไฮโดรเจนคลอไรด์ (และกรดไฮโดรคลอริก) สำหรับการเตรียมขั้นต้น ไฮโดรเจนและโบรมีนจะรวมตัวเป็นไฮโดรเจนโบรไมด์ ที่อุณหภูมิระหว่าง 200–400 °C และมักใช้ธาตุแพลตินัมหรือแร่ใยหินเป็นตัวเร่งปฏิกิริยา
การเตรียม > ในห้องปฏิบัติการ

เราสามารถสังเคราะห์ไฮโดรเจนโบรไมด์ได้หลายวิธีในห้องทดลอง เช่น โดยการกลั่นสารละลายโซเดียมโบรไมด์หรือโพแทสเซียมโบรไมด์ กับกรดฟอสฟอริกหรือกรดซัลฟิวริกเจือจาง ดังสมการ
แต่ถ้าใช้กรดซัลฟิวริกเข้มข้น จะไม่เกิดผลิตภัณฑ์เป็นไฮโดรเจนโบรไมด์ เนื่องจากสารดังกล่าวจะถูกออกซิไดซ์กลายเป็นแก๊สโบรมีนแทน ดังสมการ
การสังเคราะห์ด้วยวิธีอื่น ๆ เช่น นำโบรมีนทำปฏิกิริยากับฟอสฟอรัสและน้ำ หรือโบรมีนทำปฏิกิริยากับกำมะถันและน้ำก็ได้เช่นเดียวกัน ดังสมการ
หรืออาจเตรียมได้โดยให้เตตระลิน (1,2,3,4-เตตระไฮโดรแนฟทาลีน) เกิดปฏิกิริยาโบรมิเนชัน (bromination, ปฏิกิริยาแทนที่ด้วยโบรมีน) ดังสมการ
นอกจากเตตระลินแล้ว ยังสามารถนำโทลูอีนมาทำให้เกิดปฏิกิริยาโบรมิเนชันได้อีกด้วย ซึ่งจะได้ผลิตภัณฑ์เป็นเบนซิลโบรไมด์และไฮโดรเจนโบรไมด์ ดังนี้
หรือ ทำให้โบรมีนถูกรีดิวซ์ด้วยกรดฟอสฟอรัส ดังสมการ
ไฮโดรเจนโบรไมด์ที่ผลิตได้จากปฏิกิริยาข้างต้นทั้งหมดอาจมี Br2 ปนเปื้อนได้ ซึ่งสามารถแยกออกได้โดยนำแก๊สไฮโดรเจนโบรไมด์ผ่านตัวกลึงทองแดง (Copper turnings) หรือผ่านฟีนอล
อันตรายต่อสุขภาพ

เมื่อหายใจเอาแก๊สไฮโดรเจนโบรไมด์เข้าไป ไอระเหยของสารจะทำให้เกิดอาการระคายเคืองอย่างรุนแรง อาจเป็นสาเหตุทำให้ระบบทางเดินหายใจและปอดถูกทำลาย เมื่อสัมผัสทางผิวหนัง จะทำให้เกิดแผลไหม้อย่างรุนแรง เมื่อสัมผัสดวงตา จะทำให้เกิดการระคายเคืองตา ตาแดง และทำให้การมองเห็นไม่ชัดเจน ไฮโดรเจนโบรไมด์ไม่เป็นสารก่อมะเร็งตามบัญชีรายชื่อของ IARC, NTP และ OSHA
ถ้าหายใจเข้าไปให้เคลื่อนย้ายผู้ป่วยออกไปที่ที่มีอากาศบริสุทธิ์ ถ้าผู้ป่วยหยุดหายใจ ให้ช่วยผายปอด แล้วนำไปพบแพทย์ หากรับประทานเข้าไป อย่ากระตุ้นทำให้เกิดการอาเจียน หากสัมผัสผิวหนังหรือดวงตา ให้ล้างผิวหนังหรือดวงตาด้วยน้ำปริมาณมาก ๆ อย่างน้อย 15 นาที
เค็นซูเกะ ซาซากิ

| Kensuke Sasaki |
| --- | --- |

ชื่อเกิด: Kensuke Sasaki
เกิด:  (1966-08-04) 4 สิงหาคม ค.ศ. 1966 (58 ปี) Fukuoka, Fukuoka
ประวัติมวยปล้ำอาชีพ
ชื่อบนสังเวียน: Benkei Sasaki Kendo Sasaki Kensuke Sasaki Kensuki Sasaki Masked Volcano Power Warrior
ส่วนสูง: 1.80 m (5 ft 11 in)
น้ำหนัก: 115 kg (254 lb)
เปิดตัว: February 16, 1986
รีไทร์: February 13, 2014
| เค็นซูเกะ ซาซากิ |
| --- | --- |
รุ่น: Heavyweight
รูปแบบ: Wrestling
ท่ายืน: ออร์โทด็อกซ์
ช่วงปี: 2001–2003 (MMA)

สถิติการต่อสู้แบบผสม
คะแนนรวม: 2
ชนะ: 2
โดยการยอม: 2
แพ้: 0
 
เค็นซูเกะ ซาซากิ (ญี่ปุ่น: Kensuke Sasaki; โรมาจิ: 佐々木 健介; ทับศัพท์: Sasaki Kensuke; เกิด 4 สิงหาคม ค.ศ. 1966) เป็นนักมวยปล้ำอาชีพที่เกษียณอายุและนักต่อสู้แบบผสมชาวญี่ปุ่น ที่กำลังดำเนินงานของตัวเอง ในDiamond Ring เขาเป็นครั้งแรกของชายสองคนที่เคยถือทั้งสามแชมป์ใหญ่ (แชมป์ IWGP Heavyweight Championship, Triple Crown Heavyweight Championship และGHC Heavyweight Championship)
แชมป์และรางวัล

All Japan Pro Wrestling
All Asia Tag Team Championship (1 time) – with Katsuhiko Nakajima
Triple Crown Heavyweight Championship (1 time)
Champion Carnival (2005)
January 2 Korakuen Hall Heavyweight Battle Royal (2007)
SAMURAI! TV Cup Triple Arrow Tournament (2007) – with Katsuhiko Nakajima and Seiya Sanada
BAPE STA!! PRO-WRESTLING a-k-a Tournament (2004)
Dramatic Dream Team
KO-D 6-Man Tag Team Championship (1 time) – with Danshoku Dino and Makoto Oishi
Fighting World of Japan Pro Wrestling
World Magma the Greatest Championship (1 time)
WJ Strongest Tournament (2003)
Hawai'i Championship Wrestling
HCW Kamehameha Heritage World Heavyweight Championship (1 time)
HCW Kekaulike Heritage Tag Team Championship (2 times) – with Kenjiro Katahira
Michinoku Pro Wrestling
Tohoku Tag Team Championship (1 time) – with Katsuhiko Nakajima
New Japan Pro Wrestling
IWGP Heavyweight Championship (5 times)
IWGP Tag Team Championship (7 times) – with Hiroshi Hase (2), Hawk Warrior (2), Riki Choshu (1), Kazuo Yamazaki (1) and Shiro Koshinaka (1)
G1 Climax (1997, 2000)
G1 Climax Special Tag Team Tournament (1997) – with Kazuo Yamazaki
Japan/United States All Star Tournament (1996)
MVP Award (2000)
Singles Best Bout (2000) vs. Toshiaki Kawada on October 9
SKY PerfecTV! Cup (2001)
Pro Wrestling Illustrated
PWI ranked him #10 of the best 500 singles wrestlers in the PWI 500 in 2000
PWI ranked him #27 of the 100 best tag teams during the PWI Years with Hiroshi Hase in 2003
PWI ranked him #103 of the top 500 singles wrestlers of the "PWI Years" in 2003
Pro Wrestling Noah
GHC Heavyweight Championship (1 time)
GHC Tag Team Championship (1 time) – Takeshi Morishima
One Night Six Man Tag Tournament (2012) – with Kento Miyahara and Takeshi Morishima
Global Tag League Outstanding Performance Award (2013) – with Katsuhiko Nakajima
Stampede Wrestling
Stampede Wrestling International Tag Team Championship (1 time) – with Sumo Hara
Tokyo Sports
Lifetime Achievement Award (2014)
Match of the Year (2000)  vs. Toshiaki Kawada on October 9
Match of the Year (2005) vs. Kenta Kobashi on July 18
Outstanding Performance Prize (2008)
Wrestler of the Year (2004)
Toryumon Mexico
UWA World Tag Team Championship (1 time) – with Animal Warrior
Suzuki Cup (2007) – with Marco Corleone and Ultimo Dragon
World Championship Wrestling
WCW United States Heavyweight Championship (1 time)1
World Wrestling Council
WWC Caribbean Tag Team Championship (2 times) – with Mr. Pogo
Wrestling Observer Newsletter
Match of the Year (1991) with Hiroshi Hase vs. Rick Steiner and Scott Steiner at the WCW/New Japan Supershow
Wrestling Observer Newsletter Hall of Fame (Class of 2013)
1 Sasaki won the championship in Tokyo, Japan as part of an interpromotional card between New Japan Pro Wrestling and World Championship Wrestling.
สถิติการต่อสู้แบบผสม

| 0 | 1 | 2 |
| --- | --- | --- |
| Professional record breakdown | Professional record breakdown |  |
| 2 matches | 2 wins | 0 losses |
By knockout: 0
| By submission | 2 | 0 |
By decision: 0
Draws: 0
| Res>  | สถิติ | คู่ต่อสู้ | Method | Event | วันที่ | รอบ | เวลา | สถานที่ | หมายเหตุ |
| --- | --- | --- | --- | --- | --- | --- | --- | --- | --- |
| Win | 2–0 | Wellisch !Christian Wellisch | Submission (guillotine choke) | X-1 | 000000002003-09-06-00006 กันยายน 2003 | 1 | 2:35 | Yokohama, Kanagawa, Japan |  |
| Win | 1–0 | Chase !Dan Chase | Submission (armbar) | GC5: Rumble in the Rockies | 000000002001-08-19-000019 สิงหาคม 2001 | 1 | 0:36 | Denver, Colorado, United States |  |
แหล่งข้อมูลอื่น

สถิตินักต่อสู้แบบผสมของ เค็นซูเกะ ซาซากิ จากเชอร์ด็อก
นาซาเรธ

32°42′07″N 35°18′12″E﻿ / ﻿32.70194°N 35.30333°E﻿ / 32.70194; 35.30333
ภาพถ่ายของเมืองนาซาเรธ
นาซาเรธ (อังกฤษ: Nazareth; สัทอักษรสากล: ˈnæzərəθ) (ฮีบรู: נָצְרַת, ฮีบรู Natz'rat หรือ Natzeret;  อาหรับ: الناصرة an-Nāṣira หรือ an-Naseriyye) เป็นเมืองหลวงและเมืองใหญ่สุดของเขตเหนือของอิสราเอล เป็นเสมือนเมืองหลวงของอาหรับสำหรับชาวอาหรับในประเทศอิสราเอล ผู้ที่เป็นประชากรส่วนใหญ่ในนาซาเรธ  ในพันธสัญญาใหม่ นาซาเรธถูกอธิบายว่าเป็นบ้านเกิดของพระเยซูคริสต์ และ เป็นสถานที่ในการเดินทางแสวงบุญของชาวคริสต์ทั้งปวง
ภูมิศาสตร์และประชากร

เมืองนาซาเรธในปัจจุบันตั้งอยู่ที่ประมาณ 320 เมตร ถึง 490 เมตรเหนือระดับน้ำทะเล (ต่างกันไปตามสภาพทางภูมิศาสตร์ของบริเวณนั้น ๆ ) นาซาเรธตั้งอยู่ระหว่างภูเขาที่รวมตัวกันเป็นจุดใต้สุดของเทือกเขาเลบานอน จากนาซาเรธถึงทะเลสาบกาลิลีมีระยะทางด้วยกันทั้งหมด 25 กิโลเมตร และจากนาซาเรธถึงภูเขาทาบอร์ซึ่งอยู่ทางตะวันตกของนาซาเรธ มีระยะทาง 9 กิโลเมตรด้วยกัน
จากการสำรวจสถิติประชากรของทางการอิสราเอลพบว่า เมืองนาซาเรธมีประชากรด้วยกันทั้งหมดประมาณ 65,000 คนในปี พ.ศ. 2548 ประชากรส่วนใหญ่เป็นชาวอาหรับ 31.3% เป็นชาวปาเลสไตน์ที่นับถือคริสต์ศาสนา และ 68.7% เป็นชาวมุสลิม
เมืองพี่น้อง

เชนสโตโควา, ประเทศโปแลนด์
ลอเรโต, ประเทศอิตาลี
ฟลอเรนซ์, ประเทศอิตาลี
เดอะเฮก, ประเทศเนเธอร์แลนด์
แซ็ง-เดอนี, ประเทศฝรั่งเศส
ดูเพิ่ม

พันธสัญญาใหม่
พระเยซูคริสต์
คริสต์ศาสนา
แหล่งข้อมูลอื่น

เว็บไซต์อย่างเป็นทางการของเมืองนาซาเรธ เก็บถาวร 2019-12-12 ที่ เวย์แบ็กแมชชีน
แผนที่แสดงถึงเขตเหนือของอิสราเอล
กลุ่มอาการกตัญญูเฉียบพลัน

กลุ่มอาการกตัญญูเฉียบพลัน เป็นคำอย่างไม่เป็นทางการที่บุคลากรทางการแพทย์นิยมใช้บรรยายสถานการณ์ที่ญาติที่อยู่ห่างไกลมาที่โรงพยาบาลในขณะที่ผู้ป่วยสูงอายุกำลังเข้ารับการรักษาอาการเจ็บป่วยที่เป็นรุนแรงถึงขั้นมีโอกาสเสียชีวิตหรือกำลังจะเสียชีวิต และขอร้องหรือบังคับให้ผู้ให้บริการทางการแพทย์ให้การรักษาทุกรูปแบบไม่ว่าจะมีราคาสูงหรือก่อให้เกิดความทุกข์ทรมานเพียงใดก็ตาม เพื่อช่วยชีวิตหรือยืดชีวิตผู้ป่วยให้ได้ หรืออีกรูปแบบหนึ่งอาจตำหนิแนวทางการรักษาเดิม หรือขอให้เปลี่ยนแปลงรูปแบบการรักษาใหม่
บุคลากรทางการแพทย์ในสหรัฐอเมริกานิยมเรียกปรากฏการณ์เดียวกันนี้ว่า กลุ่มอาการลูกสาวจากแคลิฟอร์เนีย (อังกฤษ: Daughter from California syndrome) ส่วนบุคลากรทางการแพทย์ในแคลิฟอร์เนียจะเรียกปรากฏการณ์นี้ว่า "ลูกสาวจากนิวยอร์ก"
อับดุลลอฮ์ อิบน์ ซะบะอ์

| อับดุลลอฮ์ อิบน์ ซะบะอ์ |
| --- | --- |
เกิด: ป. คริสต์ศตวรรษที่ 7
ชื่ออื่น:   อิบน์ ซะบาอ์  อิบน์ อัสเซาดาอ์  อิบน์ วะฮ์บ 
อับดุลลอฮ์ อิบน์ ซะบะอ์ อัลฮิมยะรี (อาหรับ: عبد الله بن سبأ الحميري) บางครั้งเรียกเป็น อิบน์ ซะบาอ์, อิบน์ อัสเซาดาอ์ หรือ อิบน์ วะฮ์บ เป็นบุคคลในประวัติศาสตร์อิสลามเมื่อคริสต์ศตวรรษที่ 7 ที่มีความเกี่ยวข้องกับกลุ่มผู้ติดตามที่มีชื่อว่า ซะบะอียะฮ์ (سبئية)
รายงานจากธรรมเนียมซุนนีและชีอะฮ์ อับดุลลอฮ์ อิบน์ ซะบะอ์เป็นชาวเยเมนเชื้อสายยิวจากชาวอาหรับ เผ่าฮิมยัรที่เข้ารีตเป็นอิสลามในสมัยอุษมาน เนื่องจากการยกย่องอะลีอย่างเกินเหตุ ทำให้ตามธรรมเนียมถือให้เขาเป็นฆุลาตคนแรก ในบันทึกที่รวบรวมโดยซัยฟ์ อิบน์ อุมัร กล่าวกันว่าอิบน์ ซะบะอ์และซะบะอียะฮ์ ผู้ติดตามของเขา เป็นหนึ่งในกลุ่มที่หลอกล่อชาวอียิปต์ให้ต่อต้านอุษมาน และเป็นผู้รับผิดชอบต่อการทำลายใกล้ถิ่นฐานในสงครามอูฐ
นักประวัติศาสตร์สมัยใหม่มีความเห็นในเรื่องความเป็นประวัติศาสตร์ของอิบน์ ซะบะอ์แตกต่างกัน บางคนเชื่อว่าอับดุลลอฮ์ อิบน์ ซะบะอ์และอิบน์ อัสเซาดาอ์เป็นคนละคน (ฮอดจ์สัน) บางคนกล่าวว่าเขาเป็นบุคคลกึ่งตำนานหรือเป็นตำนาน (ฏอฮา ฮุซัยน์, เบอร์นาร์ด ลิวอิส, วิลเฟรด มาเดอลุง, Leone Caetani และนักประวัติศาสตร์ชีอะฮ์) ส่วนบางคนอย่างอิสราเอล ฟรีดแลนเดอร์, ซาบาติโน มอสกาตี และนักประวัติศาสตร์ซุนนียืนยันการมีตัวตน ต้นกำเนิดชาวยิวของเขาก็เป็นประเด็นถกเถียง นักประวัติศาสตร์สมัยใหม่บางส่วนยืนยันว่าซัยฟ์ อิบน์ อุมัรแต่งเรื่องเกี่ยวกับการสังหารอุษมานเพื่อ "ให้ชาวมะดีนะฮ์พ้นผิดจากการมีส่วนร่วมในการสังหารเคาะลีฟะฮ์" และการเคลื่อนไหวเพื่อสนับสนุนอะลีให้เป็นผู้สืบทอดตำแหน่งต่อจากมุฮัมมัดไม่ปรากฏในสมัยอุษมาน นักเขียนซุนนีสมัยใหม่ส่วนใหญ่ยืนยันการมีตัวตนของอิบน์ ซะบะอ์ ยกเว้นฏอฮา ฮุซัยน์
ความเป็นประวัติศาสตร์

ข้อมูลตามธรรมเนียมซุนนีและชีอะฮ์รายงานว่า อับดุลลอฮ์ อิบน์ ซะบะอ์เป็นชาวเยเมนเชื้อสายยิวที่เข้ารีตเป็นอิสลาม แต่นักประวัติศาสตร์สมัยใหม่มีความเห็นที่แตกต่างกันเกี่ยวกับความเป็นประวัติศาสตร์ของอิบน์ ซะบะอ์ เอ็ม.จี.เอส. ฮอดจ์สันสงสัยว่าอิบน์ ซะบะอ์เป็นยิวหรือไม่ และเสนอแนะว่าอิบน์ ซะบะอ์และอิบน์ อัสเซาดาอ์เป็นสองคนที่แตกต่างกัน Leone Caetani รายงานว่า ต้นตอของอิบน์ ซะบะอ์เป็นเพียงผู้สนับสนุนทางการเมืองของอะลี โดยเฉพาะ "คนรุ่นหลังที่จินตนาการถึงแผนการสมคบคิดทางศาสนาเช่นเดียวกับของราชวงศ์อับบาซียะฮ์" ฏอฮา ฮุซัยน์และอะลี อัลวัรดียังคงยืนกรานว่าอิบน์ ซะบะอ์เป็นสิ่งที่สร้างจากโฆษณาชวนเชื่อของอุมัยยะฮ์
อย่างไรก็ตาม นักประวัติศาสตร์บางส่วนยืนยันการมีตัวตนของอิบน์ ซะบะอ์หรือผู้ติดตามของเขา อิสราเอล ฟรีดแลนเดอร์สรุปว่าอิบน์ ซะบะอ์และซะบะอียะฮ์มีตัวตนจริง ผลงานของเขาได้รับการรับรองโดย Sabatino Moscati. Linda D. Lau และ A. R. Armush ก็ยอมรับรายงานและบทบาทของซะบะอียะฮ์ในสงครามอูฐของซัยฟ์ อิบน์ อุมัร
ในด้านเกี่ยวกับความเชื่อทางศาสนาของอิบน์ ซะบะอ์ โดยเฉพาะอย่างยิ่งความเชื่อของพวกซะบะอียะฮ์ ดับเบิลยู. เอฟ. ทักเกอร์ ตั้งข้อสังเกตว่าความเชื่อดังกล่าวมีความสมบูรณ์ยิ่งขึ้นและบันทึกไว้ได้ดีกว่าในแหล่งข้อมูลที่อุทิศให้กับการนอกรีต Matti Musa ชี้ให้เห็นว่าซะบะอียะฮ์ที่เป็นลัทธิฆุลาตมีอยู่จริง โดยสังเกตว่ามุมมองของพวกเขาได้รับการพิจารณาอย่างจริงจังโดยนักวิชาการด้านการนอกรีตทั้งนิกายซุนนีและชีอะฮ์ ฮอดจ์สันระบุว่ามีข้อขัดแย้งในทัศนคติทางศาสนาที่มีต่อตัวเขาและผู้ติดตาม แต่เราสามารถสรุปได้ว่าเขาเป็นผู้ก่อตั้งหรือวีรบุรุษของนิกายหนึ่งนิกายหรือมากกว่าที่เรียกว่าซะบะอียะฮ์ ซึ่งสรรเสริญตำแหน่งของอะลี
อ่านเพิ่ม

Anthony, Sean W. (2009). The Caliph and the Heretic: Ibn Saba', the Saba'Īya and Early Shī'Ism between Myth and History (วิทยานิพนธ์). The University of Chicago, Ann Arbor. ProQuest 305048354.
Korkmaz, Sıddık (2010). "Two Images of Ibn Saba in the Historical and Heresiographical Literature". Journal of Islamic Research. Avrupa İslam Üniversitesi. 3 (1).
Barzegar, Abbas (2011). "The Persistence of Heresy: Paul of Tarsus, Ibn Saba, and Historical Narrative in Sunni Identity Formation". Numen. 58 (2–3): 207–231. doi:10.1163/156852711X562290.
Sulaymān ibn Ḥamad ʻAwdah (1985). ʿAbdullāh bin Sabaʾ wa atharuhu fī aḥdāth al-fitna fī ṣadr al-islām. Dār Ṭayba.
Anthony, Sean W. (2011). "The Legend of ʿAbdallāh Ibn Sabaʾ". Journal of the Royal Asiatic Society. (Third Series). 21 (1): 1–30. doi:10.1017/S135618631000060X. JSTOR 23011519. S2CID 163022275.
Halm, Heinz (1982). Die islamische Gnosis: die extreme Schia und die ʻAlawiten. Artemis Verlag. ISBN 978-3-7608-4530-2.
Moscati, S. (1955). Per una storia dell'antica Shi'a. RSO.
อ่านเพิ่มจากข้อมูลชีอะฮ์ดั้งเดิม:
Tarikh Tabri, Volume 3, page 177.
[Tarikh Damishq, 7:430]
[Rijal-i-Kashi, page 71].
[al-Maqaalaat wal-Firaq page 20].
Tanqih al-Maqaal Fi Ilm al-Rijaal (2/183-184).
Ibn Abi al-Hadeed, Sharh Nahj al-Balaaghah (5/5).
Ni'matullah al-Jazaa'iree, al-Anwaar al-Nu'maaniyyah (2/234)
Nau Bakhti, [Khandan-i-Nau-Bakhti, page 275].
Muhammad Ali al-Mual'lim, "Abdullah bin Saba: The Unknown reality", page X.
Bihar Al Anwar, By Allama Baqir Majlasi, 97/65.
Fundamental Shi'te Beliefs, Pages 11–13.
แหล่งข้อมูลอื่น

Al-Samarrai, Qasim (2000-09-19), "Sayf ibn ʿUmar and ibn Sabaʾ: A new approach",  ใน Tudor Parfitt (บ.ก.), Israel and Ishmael: studies in Muslim-Jewish relations, Palgrave Macmillan, pp. 52–58, ISBN 978-0-312-22228-4
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  สวีเดน 
อื่น ๆ:  IdRef  İslâm Ansiklopedisi
ฟุตบอลทีมชาติบริเตนใหญ่

ฟุตบอลทีมชาติบริเตนใหญ่ในโอลิมปิก (อังกฤษ: Great Britain Olympic football team; ชื่อย่อ: Team GB) เป็นผู้แทนทีมฟุตบอลชายในกีฬาโอลิมปิกฤดูร้อนของสหราชอาณาจักร ซึ่งเข้าแข่งขันในนามบริเตนใหญ่ ภายใต้ตรา “ทีมจีบี” จัดสร้างขึ้นโดยสมาคมฟุตบอลอังกฤษ (Football Association; FA) ซึ่งมีสถานะเป็นผู้แทนฟุตบอลของสมาคมโอลิมปิกแห่งสหราชอาณาจักร (British Olympic Association)
ฟุตบอลทีมชาติสหราชอาณาจักร ไม่ได้เป็นสมาชิกของฟีฟ่า และเข้าแข่งขันเฉพาะในกีฬาโอลิมปิกเท่านั้น ซึ่งไม่มีการจัดเข้าแข่งขันในระดับนานาชาติ ตั้งแต่ปี พ.ศ. 2498 (ค.ศ. 1955) จนถึงปัจจุบัน แต่อาจมีการรวมทีมลงแข่ง ในนัดกระชับมิตรบางโอกาสเท่านั้น โดยทุกวันนี้ แต่ละประเทศร่วมสหราชอาณาจักรคือ อังกฤษ สกอตแลนด์ เวลส์ และไอร์แลนด์เหนือ ต่างจัดทีมชาติของแต่ละประเทศเอง เพื่อเป็นผู้แทนร่วมการแข่งขันระดับนานาชาติต่างๆ
ประวัติ

ฟุตบอลทีมชาติสหราชอาณาจักร เข้าร่วมแข่งขันฟุตบอลในโอลิมปิกรวมทั้งรอบคัดเลือก ตั้งแต่ครั้งที่ 3 จนถึงครั้งที่ 20 ก่อนหน้านั้นมีการแข่งขันเป็นครั้งแรก โดยเป็นกีฬาสาธิตในครั้งที่ 2 แต่ต่อมา คณะกรรมการโอลิมปิกสากลให้การรับรองย้อนหลัง โดยสโมสรฟุตบอลอัปตันปาร์ก ซึ่งลงแข่งขันในนามผู้แทนของสหราชอาณาจักร และชนะเลิศรางวัลเหรียญทองด้วย หลังจากนั้นทีมก็ชนะเลิศเหรียญทองอีก ในกีฬาครั้งที่ 4 และครั้งที่ 5 ซึ่งฟุตบอลทีมชาติสหราชอาณาจักรในโอลิมปิกทุกชุด จัดสร้างขึ้นโดยสมาคมฟุตบอลอังกฤษ ด้วยการยินยอมของชาติร่วมสหราชอาณาจักร และหลังจากเอฟเอยกเลิกการแบ่งแยก ระหว่างนักฟุตบอลสมัครเล่นกับนักฟุตบอลอาชีพ เมื่อปี พ.ศ. 2517 (ค.ศ. 1974) ก็ไม่มีทีมโอลิมปิกของสหราชอาณาจักรเข้าร่วมอีก แต่มีการรวบรวมทีมขึ้นใหม่สำหรับโอลิมปิกฤดูร้อน 2012 ซึ่งกรุงลอนดอนเป็นเจ้าภาพเอง